《送朱大参之任》
明代·黄镐

除书高自九天来，共羡薇垣得俊才。公道喜从今日见，声光知是昔年培。

红亭绿酒随宜酌，近水遥山取次裁。此去重看宣德化，一方民物乐春台。

作者简介：（?—1483）明福建侯官人，字叔高。正统十年进士。试事都察院，以明习法律授御史。十四年按贵州，时苗民起事，官军败，镐以孤军固守平越九月，城卒全。成化间擢广东左参政，官终南京户部尚书，乞归卒。谥襄敏。